Gailurra (telebista saioa)

***Gailurra*** Andoni Aizpuruk, Irati Andak eta Ibon Gaztañazpik gidatzen duten telebista saioa da. ETB 1 katean euskaraz emititzen da.

Saioak sei denboraldi izan ditu oraingoz: *Gailurra*, *Gailurra neguan*, *Gailurra xtreme,* *Gailurra martxan, Gailurra Xtreme Perdido* eta *Gailurra Xtreme* (famatuekin). Hiru aurkezleak txandakatuz aritzen dira denboraldi bakoitzaren arabera. Irati Anda lehenengo lau denboraldietan aritu da aurkezle lanetan, Andoni Aizpuru *xtreme* ez diren gainontzeko hiru denboraldietan eta hirugarren denboraldian eta azkeneko guztietan Ibon Gaztañazpi.

2018ko udazkenean *Gailurra Xtreme* realityaren bigarren denboraldia emititzen hasiko dira. Zazpigarren denboraldia izango da.

= Denboraldiak =

## 1. denboraldia: Gailurra 
:Andoni Aizpuru aurkezleak eta Irati Anda eskalatzaileak aurkeztutako saioa da. Zazpi ataletan, Euskal Herriko zazpi mendi erakusten dituzte. Bide ezberdinak eta paisaia ikusgarriak ezagutzeaz gain, mendiarekin lotura duten pertsonen istorioak ere azaltzen dituzte. Saio bakoitzean bi aurkezleez gain, 25-30 gonbidatu igotzetzen dira dira denak batera gailurrera.

:Mendi tontorrera iristeko bi bide erakusten dituzte saio bakoitzero. Aurkezle bakoitzak, bere taldearekin bide ezberdinetik egiten du gailurrerako bidea eta amaiera aldera denak elkartzen dira. Mendira igotzen diren gonbidatuez gain, bertan topatutako jendea ere elkarrizketatzen dute Andonik eta Iratik. Esaterako: artzainak, baserritarrak, abeltzainak, mendizale ezagunak, hasiberriak eta mendien inguruko herrietako pertsonarik xelebreenak. Denen artean, mendi bakoitzaren sekretuak hobeto erakusten dituzte. Gonbidatuen bizipen pertsonalek ere pisu handia dute saioan.

## 2. denboraldia: Gailurra neguan 
:Udazkeneko saioa eta gero, negukoa da bigarren denboraldia. Andoni Aizpuru eta Irati Anda dira honetan ere aurkezleak. Oraingo honetan beste sei mendi erakusten dituzte, baina neguko ikuspegitik. Eguraldi txarrarekin gailurra egitea tokatzen zaie eta askotan elurtutako tontorrak zapaltzen dituzte.

:Denboraldi honetan aurkezle bakoitzak ez du bide batetik gailurra egiten. Saioaren dinamika aldatzen da. Andonik sei mendien gailurrak egiten ditu, baina Irati ez da mendietara igoko (Izarraitzeko saioan izan ezik). Mendien magalean geratzen da inguruko herriak eta bertako pertsonak ezagutzen.

:Andonirekin gonbidatu batzuk igotzen dira gailurrera, baina ez lehenengo denboraldian bezain beste. Eskiatzaileak, neguan herrira jaisten diren artzainak, espedizio gogorretan aritutako mendizaleak, txakurkros lasterkariak... Denboraldi honetako beste berrikuntza bat afaria da. Andonik, Iratik eta gonbidatuek, astero jatetxe, aterpe edo borda ezagun batean afaltzen dute eguna giro onean amaitzeko.

## 3. denboraldia: Gailurra Xtreme 
:*Gailurra*ko hirugarren denboraldia da guztien artean ezberdinena. Formatua guztiz aldatzen da eta baita aurkezlea ere. Irati Andak aurkezle izaten segitzen du, baina Andoni Aizpururen postua Ibon Gaztañazpik betetzen du.

:Denboraldi honetan gailurra, giro ona, gonbidatu talde handiak eta istorioak alde batera utzi eta mendiko erronkei heltzen diete. Mendi lasterketak, abentura eta arrisku kirolak egiten dituzte astero.

:Euskal Herriko parajerik ederrenak erakusten dituzte zazpi saiotan, baina mutur-muturreko egoeran. Astero, Iratik, Ibonek eta beraien laguntzaile edota aurkariek proba gogorren bat edo apusturen bati aurre egiten diete.

:Denboraldi amaieran 8. atala dago, aurreko saioetako momenturik onenekin osatuta.

## 4. denboraldia: Gailurra martxan 
:Laugarren denboraldian kirol probak eta lasterketak alde batera utzi eta Andoni Aizpuruk hartzen du berriro Ibon Gaztañazpiren tokia. Oraingoan, Andoni Aizpuruk eta Irati Andak Euskal Herriko mendi martxak egingo dituzte.

:Guztira zortzi saio dira eta formatua aldatzen doa. Zortzi saioetatik 4 mendi-martxak dira, BTT lasterketa bat ere badago, lehenengo denboraldian bezalako 2 gailur ere bai eta baita Aralarreko larren irekierarekin egindako saio berezi bat ere.

:Hala ere, beti bezala, Euskal Herriko mendietako bazterrik politenak bisitatzen dituzte, eta gonbidatu eta lagun interesgarriak elkarrizketatu.

## 5. denboraldia: Gailurra Xtreme Perdido 
:ETB eta Prime Time Media SL ekoiztetxea *Gailurra*ko bosgarren denboraldiari aldaketa bat eman diote. Oraingo honetan reality formatua izango du saioak eta 12 lagunek Pirinioak zeharkatu beharko dituzte. Aurkezlea berriz Ibon Gaztañazpi izango da.

:Lehiakideak aurkitzeko kastingak uda partean burutu eta irailaren 22tik urriaren 1era bitartean grabatu zuten saioa. Guztira, Higer lurmuturrean hasi eta Monte Perdidoraino egin beharko dute lasterketa. GR11 ibilbidearen zati bat egingo dute 8 etapatan. 300 kilometro egin beharko dituzte zortzi egunetan. Bataz beste 42 kilometroko etapa egingo dute egunero.
:**Irabazlea:** Eñaut Agirre 34 urteko Ondarroarra izan zen lehiaketako irabazlea.
:
:Denboraldi hau izan zen, *Gailurra*ko guztien artean audientzia daturik onenak lortu zituena.

## 6. denboraldia: Gailurra Xtreme *(famatuekin)* 
:*Gailurra Xtreme Perdido*k izan zuen arrakasta eta gero, Euskal Telebistak *Gailurra*ko beste bi denboraldi gehiago eskatu ditu. Seigarrengo denboraldi hau hirugarrengoaren tankerakoa izango da. *Gailurra Xtreme* izena du eta Ibon Gaztañazpi izango da aurkezlea (Irati Anda ez da itzuliko). Astero mendiko proba bat, desafio bat edota lasterketa bat egingo dute eta aurkezlea izango da parte hartzaileetako bat.

:Denboraldi honen berezitasuna da, Ibon Gaztañazpirekin batera erronkak egingo dituztenak, Euskal Herriko pertsonaia famatuak izango direla. Esaterako, Xabier Orbegozo 'Arria V' (aizkolaria), Alex Txikon (alpinista), Sara Gandara (kazetaria), Aitziber Ibarbia (mendi korrikalaria), Joseba Llorente (futbolari ohia) edota Joseba Usabiaga (aktorea).

## 7. denboraldia: Gailurra Xtreme Hiru Erregeen Mahaia 
:*Gailurra Xtreme Perdido* eta gero bigarren reality bat egingo dute ETBk eta Prime Time Media SL ekoiztetxeak. Oraingo honetan 22 lehiakide arituko dira elkarren aurka (aurreko edizioan baino 10 gehiago).
:
:Kastinak apirilean zehar egin ziren eta saioaren grabaketa ekainaren 1etik 15era bitartean izan zen.

= Atalak eta audientziak =

## Gailurra 
## Gailurra neguan 
## Gailurra Xtreme 
## Gailurra martxan 
## Gailurra Xtreme Perdido 
## Gailurra Xtreme *(famatuekin)* 
## Gailurra Xtreme Hiru Erregeen Mahaia 
= Erreferentziak =

## Kanpo estekak 
* Webgune ofiziala